Pilvikute liike on palju ja metsast leiab neid suvest hilissügiseni. Neist kirbe pilvik on mürgine. Paljud pilvikud annavad õigel käsitsemisel väärtusliku hoidise.    Pilvikutel eemaldatakse "nahk" seenekübaralt,  vanematel pilvikutel ka liistakud kübara alt. Seened loputatakse kiiresti. Noored pilvikud poolitatakse, vanemad lõigatakse tükkideks.    Kupatatult ja soolatult tarvitatakse seenekastmeteks, salatiteks ja hautisteks koos köögiviljadega. Kuid mõned pilvikulised kõlbavad ka kupatamata. Seente tundmine tuleb igal juhul siingi kasuks. Tundmatu tegelane on kasulikum metsa jätta.